
Pielikums Nr.1. 
Pakalpojuma tehniskā specifikācija 
Profesionālās pilnveides kursi Sveķu pamatskolas pedagogiem un atbalsta personālam “Mācību sasniegumu vērtēšana speciālās izglītības programmās un profesionālās pamatizglītības programmās izglītības iestādē, kas realizē speciālās izglītības programmas”

Profesionālās pilnveides kursi Sveķu pamatskolas pedagogiem un atbalsta personālam “ Mācību sasniegumu vērtēšana speciālās izglītības programmās un profesionālās pamatizglītības programmās izglītības iestādē, kas realizē speciālās izglītības programmas”

	
Tālākizglītības kursu programmā paredzēts caur teorētiskām atziņām un praktisku darbību  dot pedagogiem iespēju   pilnveidot izpratni un praktiskās prasmes izglītojamo mācību sasniegumu vērtēšanā speciālās izglītības un profesionālās pamatizglītības programmās, ievērojot izglītojamo individuālās spējas, speciālās vajadzības, sasniedzamos rezultātus un profesionālās darbības specifiku.
 
Programmā paredzēts pilnveidot pedagogu profesionālo kompetenci, padziļinot izpratni par vērtēšanu kā neatņemamu mācību procesa sastāvdaļu un tās nozīmi izglītojamo izaugsmes veicināšanā.

Programmā plānots apgūt praktiskas rīcības algoritmus, kas attīsta prasmes formulēt izglītojamajam saprotamus un sasniedzamus mācīšanās rezultātus,  izvēlēties izglītojamā spējām un speciālajām vajadzībām piemērotas vērtēšanas metodes,  izstrādāt skaidrus un novērojamus snieguma kritērijus, prast vērtēt teorētiskās zināšanas, praktiskās prasmes, darba procesu un attieksmi pret darbu,  sniegt konkrētu, saprotamu un izaugsmi veicinošu atgriezenisko saiti,  dokumentēt izglītojamā individuālo progresu un izmantot vērtēšanas rezultātus turpmākā mācību procesa plānošanā. 

Norises forma – klātiene. Pēc kursu pabeigšanas dalībniekiem tiek izsniegtas apliecības, kurās norāda dalībnieka vārdu, uzvārdu, kursu nosaukumu, apjomu (stundas), datumu.

Materiāli un tehniskais nodrošinājums - dalībniekiem tiek nodrošināti mācību materiāli (drukāti vai elektroniski).

Kursu ilgums – 6  akadēmiskās stundas.

